PIIBEL ARMSAKS
Kui palju oleks Jeremija elu olnud kergem, kui nii ilmalik kui vaimulik
juhtkond oleks teda toetanud? Aga ei, mõlemad pöördusid prohveti vastu.
Tänane uurimisteema on "Kõlbmatud kuningad ja valeprohvetid".
Isa, anna oma teenijale julgustust hirmuta rääkida Sinu Sõna! Aamen.
Oli aasta 604 enne Kristust. See aasta oli otsustav nii Juudi rahva
kui maailma ajaloos:Nebukadnetsarist sai Paabeli kuningas.
Ta pidas äkksõdu kõikide tuntud riikide vastu ja
vallutas need üksteise järel. Just sel aastal vaatab Jeremija elule
tagasi ja ohkab järgmist. 25 ptk 3. salm:"nende kahekümne kolme aasta
jooksul on mulle tulnud Issanda sõna ja ma olen teile rääkinud ja rääkinud,
aga teie ei ole kuulanud."
Olen olnud Jaapanis 20 aastat ja olen mõelnud sellele, mis tunne
on sealt lahkuda ja öelda, et jaapanlased ei kuulanud mind kordagi.
Tänu Jumalale, ei pidanud niiviisi lahkuma, aga Jeremija tegi sellise
vahepealse otsuse. Just selsamal aastal ütles Issand talle,
et nüüd on vaja need sõnad üles kirjutada. Jeremija elus juhtus väga
rõõmus asi: ta saab noore sõbra, sekretäri Baaruki. Need kaks
paigutasid endid kusagile üheksaks kuuks ja kirjutasid üles kõik 23 a
jooksul Jumalt saadud sõnumid.
Jeremijal keelati siseneda templisse peale inimesesöömise jutlusi.
Seepärast andis ta sõnumid Baarukile ja lasi temal neid templis lugeda.
Sel ajal oli välja kuulutatud paastupäev. Arvan, et see juhtus
seepärast, et Juuda rahvas kartis Paabeli kuningat ja nad paastusid
ja palvetasid, et Issand aitaks neid. Sinna siis ilmub Baaruk ja
loeb rullraamatust Jeremija 23 aasta jutluseid.
Seekord ei naernud keegi.
Välispoliitiline olukord oli selleks liiga keeruline.
Baaruk luges sõnumi ka valitsuse liikmetele ette,
kes kahvatusid ja ütlesid, et seda peab lugema ka kuningale,
aga Baaruk ja Jeremija mingu pakku.
Nii loeti jutlus ette ka kuningale. Mida tegi kuningas Joojakim,
vaga Joosija poeg? Peale ühe jutluse kuulamist lõikas ta rullraamatu
katki ja viskas tulle. Ta põletas Jumala Sõna! See on esimene
kirjutis Jumala Sõna hävitamise kohta. Aga see ei hävinenud.
Jeremija raamat on veel olemas, hoolimata selle hävitamiskatsest.
Selle kirjutamisest on möödunud 2600 aastat.
Jumala Sõna on püütud hävitada mitmel moel. Meie ajal on kolm
nippi, kuidas hävitada: esiteks väidetakse, et see on vale.
Liberaaliteoloogia kirjutab lehtedes iga jõulude ja ülestõusmispühade
ajal, et see on vaid muinasjutt. Samuti öeldakse, et Pauluse sõna
ei ole Jumala Sõna. Piiblist rebitakse leht lehe järel välja.
Teine meetod Jumala Sõna keelamiseks on nn kogemuskristlus. Ei otsitagi
Jumala Sõna, vaid kogemust. Ei usuta lihtsalt Piiblit, et Jumala armastab
mind ja tahab patud andestada, vaid soovitakse kogeda midagi erilist.
Mõnigi kristlane tõrjub Piiblit sedasi. Kolmas viis on see, et
Piiblit ei loeta. Endid peetakse kristlasteks, Piibel kogub tolmu.
Milline on sinu olukord, sõber?
Kas ehk sina oled Piiblit hävitamas ühel viisil neist kolmest?
Jeremija on mõned aastad põranda- alune. Siis tuleb esimene mitmest
Jeruusalemma piiramisest. Nebukadnetsar tuli esimest korda
Jeruusalemma piirama ja võttis sealt pantvange: Taanieli ja teisi
suursuguseid noormehi. Sel ajal kirjutasid Baaruk ja Jeremija uue
rullraamatu. Juudale tuleb kuningas, kes hakkab Nebukadnetsarile vastu.
Tuleb uus piiramine ja teine pantvangide võtmine.
Sel korral viiakse ära 10 000 hinge. Viiakse tsiviilisikuid, sõjamehi
ja oskustöölisi. Sel korral viiakse ka prohvet Hesekiel.
Samuti tühjendatakse tempel kõigest kullast ja hõbedast.
Jeremija unistab, et äkki nüüd saab maa jumalakartliku kuninga.
Siis annab Issand talle järgmise tõotuse.
Ptk 23, salm 5: "Vaata, päevad tulevad, ütleb Issand,
mil ma lasen tõusta Taavetile ühe õige võsu; tema valitseb kui kuningas
ja talitab targasti, tema teeb maal õigust ja õiglust. Tema päevil
päästetakse Juuda ja Iisrael elab julgesti; ja see on nimi, millega
teda hüütakse: "Issand, meie õigus"."
Sel moel näeb Jeremija raskes olukorras välgatust Jeesusest.
Tuleb Kuningas, Kes on õige ja Kes annab oma õiguse jumalatutele.
Samas peatükis, kus räägitakse õigest Kuningast, räägib Jeremija
valeprohvetitest. Neid oli Juudas sel ajal väga palju.
Ma olen kokku pannud tunnused, millest tunneb ära valeprohveti.
Esimene tunnus on see, et valeprohvet elab moraalitut elu, ta ei ela
nii, nagu Jumala Sõna meid õpetab. Jeremija ütleb 23 ptk, salmis 14:
"Aga Jeruusalemma prohvetite juures nägin ma kohutavaid asju:
abielurikkumist ja valelikku eluviisi. Nad julgustavad kurjategijaid,
et ükski ei pöörduks oma kurjusest. Nad kõik on mulle nagu Soodom ja
Jeruusalemma rahvas on nagu Gomorra."
See on 1. tunnus. Issand ütleb:"Ärge kuulake nende prohvetite sõnu."
Kui keegi elab abielurikkumises või homosuhtes, nagu Soodoma ja
Gomorra patt oli, siis sellist prohvetit, jutlustajat ja pastorit
ei ole vaja kuulata! Ta õpetab valet.
Moraalitu elu on esimene tunnus, millest valeprohvetit ära tunda.
Jeremija ütleb otse, et neil puudub häbitunne. Teine tunnus on see, et
nende eeskuju mõjutab ka teisi. Pastor ja preester, kes vahetab
naist või teeb muud Jumala Sõna vastast asja, kannab suurt vastutust,
kuna tema on eeskujuks teistele. Siis on positiivse jutluse stiil.
Valeprohvetid jutlustavad seda, mida tahavad kuulda. "Rahu, rahu,
ei mingit õnnetust." Valeprohvetid ennustasid neile, kes olid viidud
Paabelisse vangi, et nad pääsevad kohe-kohe vabaks. Juuda viimasele
kuningale Sidkijale ütlesid nad: "Tõuse, sa võidad Nebukadnetsari!"
Ainult positiivse jutluse stiil.
Kolmas tunnus on katteta lootus. 23. peatükk, 17. salm:
"Nad ütlevad ühtepuhku mu laimajaile: "Issand on öelnud:
Teil on rahu!" igaühele, kes käib oma südame paadumuses, nad ütlevad:
"Teile ei tule õnnetust!""
Õigetel prohvetitel on midagi öelda ka neile, kes on vangis ja ei pääse
sealt 70 aasta jooksul minema. Jeremija kirjutas lohutuskirju
neile vangiviidutele. Samal ajal kuulutasid valeprohvetid, et te
pääsete kohe-kohe minema. Olen märganud, et meie ajal on palju
prohveteid, kellel pole öelda midagi muud inimesele, kes magab surivoodil,
kui vaid "Küll sa paraned! Küll Issand sind tervendab!"
See on valeprohveti tunnus. Valeprohvetil peab olema lootus
lootusetus olukorras, siis, kui surm saabub.
Ka maailmapoliitikas on valeprohvetid tegutsemas. Nad arvavad kogu aeg,
et Egiptus tuleb appi. Nad ei taju, milline on tegelikult olukord.
Egiptus ei tulnud kunagi appi. Mõned valeprohvetid näiteks
kommunismi ja NSV Liidu ajal asusid tagakiusatud kristlaste vastu.
Need olid Liidu peakiriku õpetajad ja preestrid, kes kiusasid usklikke,
kiusasid taga õigeid kristlasi. Arvatavasti nüüd nad häbenevad.
Meie ajal kuulutavad valeprohvetid, et põrgut ei eksisteeri, arm kuulub
kõigile, Jumal mõistab jne. Issand ütleb, et valeprohvetite probleem
on selles, et nad ei kuula Jumala Sõna. Neil ei ole infot Temalt.
Sellisel inimesel, kes hakkab teisele jutlustama, peab olema aega
Piibli jaoks. On andestamatu see, et jutluse teemasid võetakse peast.
Seepärast ütleb Jeremija, et nad räägivad oma südame kujutlusi.
"Nad räägivad oma südame kujutlustest, mitte Issanda suust."
Kui palju tehakse nii meie päevil? Räägitakse asjadest nii, nagu see
oleks Issanda Sõna. See on ikkagi Jumala Sõna, mis teeb tööd.
"Eks mu sõna ole nagu tuli, ütleb Issand, või nagu vasar,
mis purustab kalju?"
Aga kui Jeremija oleks nõustunud valeprohvetitega koostööd tegema?
Ohverdanud koos nendega ohvreid?
Ta oleks siis ühinenud jõuguga, kes kuulutavad valet. Ei!
Õige prohvet ei saa ühineda vale- prohvetitega. Kui me räägime
prohvetitest, siis meenutan teile, Jeesusel oli ka prohvetiand.
Ta kuulutas ja tõlgendas Jumala Sõna õigesti. Jeesus suri valeprohvetina.
Teda joodeti koirohuga, mis on Jeremija sõnul valeprohveti karistus.
Sinu pärast ja minu pärast.
Jääme palvele.
Nüüd, Püha Vaim, võta meid õppeteel käekõrvale. Valgusta meile Sõna,
kirgasta Jeesust kõigile! Aamen.
Meenutan teile, et Jeremija raamatut saab õppida nii Piiblikoolis kui ka
lugedes minu raamatut või tellides TV7-st DVD, mida saab kodus
kuulata ja teemat käsitleda. Tänan teid. Kohtume nädala pärast!
Õpi Jeremija raamatut! Mailis Janatuise raamatut "Nuttev vaskmüür"
saab tellida www.uusitie.com
Mailis Janatuise raamatut "Uskollinen kuolema" saab tellida
veebiaadressil www.ilosanomapiiri.fi
Saate "Piibel armsaks" Jeremija-sari salvestatakse DVD-le, seda saab
tellida aadressil www.tv7.fi
Mailis Janatuinen õpetab Jeremija raamatut ka Piiblikoolis,
info: www.sro.fi
Tõlge: Merle Sibola